EkBass/fiwiki-20250220-pages-articles huggingface dataset:
Norman

Norman tai Normann tarkoittaa seuraavia: *Norman, norjalainen tietoturva-alan yritys *Britten-Norman, brittiläinen lentokoneita valmistava yritys *HMAS Norman (G49), Australian laivaston N-luokan hävittäjä *HMAS Norman (M84), Australian laivaston miinantorjunta-alus *Norman tai Normann, etunimi erityisesti englanninkielisessä maailmassa *Norman, Meksikoon syyskuussa 2000 iskenyt trooppinen myrsky *Norman Glacier, jäätikkö Baffininsaarella, Kanadassa ==Henkilöt== Henkilöitä, joiden etunimeä on Norman tai Normann, luetellaan sivulla Norman (etunimi). ===Norman tai Normann sukunimenä=== *Arnold Christian Normann (1904–1978), tanskalainen toimittaja, poliitikko ja ministeri *Birger Norman (1914–1995), ruotsalainen kirjailija, runoilija ja kustannustoimittaja *Carl Adolph Norman (s. 1879), suomalainen insinööri ja ruotsin kielellä kirjoittanut kirjailija *Carl Martin Norman-Hansen (1867–1947), tanskalainen lääkäri ja kirjailija *Chris Norman (s. 1950), brittiläinen rockmuusikko *Dick Norman (s. 1971), belgialainen tennispelaaja *Donald Norman (s. 1935) yhdysvaltalainen kognitiotieteen ja tietojenkäsittelytieteen professori *Eilert Adelsteen Normann (1848–1918), norjalainen taidemaalari *Georg Norman (k. 1553), saksalais-ruotsalainen kuninkaan neuvonantaja *Greg Norman (s. 1955), australialainen golfpelaaja *Jessye Norman (1940–2019), yhdysvaltalainen sopraanolaulaja ja resitalisti *John Norman (s. 1931), yhdysvaltalainen kirjailija *John Norman (s. 1991), ruotsalainen jääkiekkoilija *Kristina Norman (s. 1979), virolainen taiteilija *Larry Norman (1947–2008), yhdysvaltalainen laulaja-lauluntekijä *Ludvig Norman (1831–1885), ruotsalainen säveltäjä *Magnus Norman (s. 1976), ruotsalainen tennispelaaja *Max Norman, brittiläinen äänilevytuottaja ja ääniteknikko *Michael Norman (s. 1997), yhdysvaltalainen pikajuoksija *Montagu Norman (1871–1950), brittiläinen pankinjohtaja *Monty Norman (1928–2022), brittiläinen säveltäjä *Peter Norman (1942-2006), australialainen pikajuoksija *Peter Norman (s. 1958), ruotsalainen ekonomisti, poliitikko ja ministeri *Regine Normann (1867–1939), norjalainen kirjailija *Richard Norman, brittiläinen filosofi ja moraalifilosofian professori *Sigbjørn Normann, norjalainen mäkihyppytuomari *Sigurd Johan Normann (1879–1939), norjalainen teologi ja piispa *Victor Norman (1946–2024), norjalainen poliitikko, ministeri ja Norjan kauppakorkeakoulun ent. rehtori. == Paikannimiä == Paikkakuntia Yhdysvalloissa * Norman (Arkansas) * Norman (Kalifornia) * Norman (Indiana) * Norman (Missouri) * Norman (Pohjois-Carolina) * Norman (Oklahoma) * Norman (Wisconsin) * Normanin piirikunta. Luokka:Luettelot henkilöistä sukunimen mukaan
Mark Lindsay Chapman

Mark Lindsay Champman (s. 8. syyskuuta 1954 Lontoo) on englantilainen näyttelijä. Hän on tunnettu muun muassa yliperämies Henry Wilden roolista vuoden 1997 elokuvassa Titanic. Mark Lindsay Chapman näyttelee John Lennonia elokuvassa Chapter 27. ==Aiheesta muualla== * Luokka:Englantilaiset näyttelijät Luokka:Vuonna 1954 syntyneet Luokka:Elävät henkilöt
Wilfrid Laurier

Wilfrid Laurier (20. marraskuuta 1841 – 17. helmikuuta 1919) oli kanadalainen liberaalipoliitikko. Hän oli Kanadan 7. pääministeri vuosina 1896–1911. Laurier oli Kanadan ensimmäinen ranskankielinen pääministeri. Hän toimi myös liberaalipuolueen puheenjohtajana 1887–1919. Laurier’n aikaansaannoksina pidetään muun muassa tullietuuksien myöntämistä Britannialle sekä kanadalaisten lähettämistä toiseen buurisotaan 1899–1903. Sen sijaan yrityksissään parantaa kauppasuhteita Yhdysvaltojen kanssa hän ei onnistunut. ==Lähteet== == Aiheesta muualla == Luokka:Kanadan liberaalipuolueen puheenjohtajat Luokka:Kanadan edustajainhuoneen jäsenet Luokka:Kanadan pääministerit Luokka:Vuonna 1841 syntyneet Luokka:Vuonna 1919 kuolleet
Runoilijan veri

Runoilijan veri () on ranskalainen elokuva vuodelta 1930. Se on ohjaajansa Jean Cocteaun ensimmäinen elokuva. Elokuvassa esiintyvät Lee Miller, Enrique Rivero ja Pauline Carton. == Lähteet == Luokka:Vuoden 1930 ranskalaiset elokuvat Luokka:Kokeelliset elokuvat
Eläinten veri

Eläinten veri (Le Sang des bêtes) on ranskalainen dokumenttielokuva vuodelta 1949. Siinä esiintyvät Georges Hubert ja Nicole Ladmiral. Se kuvaa sodanjälkeisen Pariisin köyhiä ihmisiä, ja sijoittuu suurelta osin teurastamoon. Elokuva on ensimmäinen maineikkaan ranskalaisen ohjaajan Georges Franjun yhdeksästä dokumenttielokuvasta. == Lähteet == Luokka:Ranskalaiset dokumenttielokuvat Luokka:Vuoden 1949 ranskalaiset elokuvat
Johan Norrlin

Johan Petter Norrlin (6. syyskuuta 1842 Hollola – 7. tammikuuta 1917 Helsinki) oli suomalainen kasvitieteilijä ja Helsingin yliopiston ylimääräinen kasvitieteen professori 1879–1903. Norrlinin vanhemmat olivat nimismies Nils Nathanael Norrlin ja Fredrika Charlotta Lang. Hän pääsi ylioppilaaksi 1862 Porvoon lukiosta ja valmistui 1866 metsänhoitajaksi Evon metsäopistosta. Norrlin opiskeli sitten Helsingin yliopistossa, josta hän valmistui filosofian kandidaatiksi ja maisteriksi 1869 sekä filosofian lisensiaatiksi ja tohtoriksi 1879. Norrlin oli William Nylanderin etevin oppilas, ja hänestä tuli Suomen jäkälien ensimmäinen asiantuntija. Hän julkaisi yhdessä Nylanderin kanssa teoksen Herbarium lichenum Fenniae (1875–1882). Teokset Bidrag till sydöstra Tavastlands flora ja Flora Kareliae Onegensis I (1871) ovat suomalaisen kasvimaantieteen tutkimustyön esikuvia kasvitopografian kannalta. Norrlin osoitti, että Aunus, Vienan Karjala ja Kuolan niemimaa kuuluvat Suomen luonnontieteelliseen alueeseen. Hän tutki myös ensimmäisenä keltanon sukua.Otavan Iso tietosanakirja, osa 6, palsta 487. Otava, 1968. Norrlin kehitti kasvien yleisyyden luokittelemiseksi Norrlinin asteikko -nimisen järjestelmän.Facta 2001, WSOY 1985, 12. osa, palsta 144 Norrlinin kunniaksi on nimetty Helsingin yliopiston Luonnontieteellisen keskusmuseon Kasvimuseon julkaisusarja Norrlinia. ==Lähteet== Luokka:Suomalaiset kasvitieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1842 syntyneet Luokka:Vuonna 1917 kuolleet
Edel

Edel voi tarkoittaa seuraavia: * Edel AG, saksalainen levy-yhtiö * Edel Records Finland, suomalainen levy-yhtiö * Edel, sukunimenä: ** Apoula Edel (s. 1986), armenialainen jalkapallomaalivahti ** Leon Edel (1907–1997), yhdysvaltalainen elämäkertakirjailija ja kirjallisuuskriitikko ** Uli Edel (s. 1947), saksalainen elokuvaohjaaja.
Leipurin vaimo

Leipurin vaimo (La Femme du boulanger) on ranskalainen elokuva vuodelta 1938. Sen ohjasi Marcel Pagnol. Elokuvan tapahtumat sijoittuvat provencelaiseen kylään, jonka elämä järkkyy, kun leipurin kaunis nuori vaimo karkaa paimenen kanssa. The New York Timesin kriitikot valitsivat Leipurin vaimon vuonna 2004 yhdeksi kaikkien aikojen tuhannesta parhaasta elokuvasta maailmassa. == Pääosat == == Lähteet == Luokka:Ranskalaiset draamaelokuvat Luokka:Vuoden 1938 ranskalaiset elokuvat
Syvännesimput

Syvännesimput (Abyssocottidae) on simppukaloihin kuuluva heimo. Heimon lajeja tavataan syvistä vesistä Siperiasta. Syvännesimppujen heimoon kuuluu lähteestä riippuen 6-7 sukua ja noin 20 lajia muun muassa kyrmysyvännesimppu (Abyssocottus gibbosus). Ulkonäöltään ne muistuttavat melko paljon simppuja. Tyypillisiä piirteitä ovat suurehkot rintaevät ja kaksi selkäevää. Syvännesimppuja tavataan Baikal-järvestä ja muutamista joista kuten Lena- ja Vitim-joista. Ne elävät yleensä yli 170 metrin syvyydessä ja eräät Abyssocottus-suvun lajit voivat elää yli 1 000 metrin syvyydessä. ==Lähteet== Luokka:Simppukalat
Pöytätenniksen maailmanmestaruuskilpailut 2005

Pöytätenniksen maailmanmestaruuskilpailut 2005 kilpailtiin Shanghaissa, Kiinassa 29. huhtikuuta – 6. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Kiina voitti kaikki mestaruudet. == Mitalistit == Kisat Kulta Hopea Pronssi Miesten kaksinpeli Wang Liqin Ma Lin Oh Sang-Eun Miesten kaksinpeli Wang Liqin Ma Lin Michael Maze Naisten kaksinpeli Zhang Yining Guo Yan Lin Ling Naisten kaksinpeli Zhang Yining Guo Yan Guo Yue Miesten nelinpeli Kong Linghui / Wang Hao Timo Boll / Christian Süß Chen Qi / Ma Lin Miesten nelinpeli Kong Linghui / Wang Hao Timo Boll / Christian Süß Wang Liqin / Yan Sen Naisten nelinpeli Wang Nan / Zhang Yining Guo Yue / Niu Jianfeng Bai Yang / Guo Yan Naisten nelinpeli Wang Nan / Zhang Yining Guo Yue / Niu Jianfeng Tie Ya Na / Zhang Rui Sekanelinpeli Wang Liqin / Guo Yue Liu Guozheng / Bai Yang Yan Sen / Guo Yan Sekanelinpeli Wang Liqin / Guo Yue Liu Guozheng / Bai Yang Qiu Yike / Cao Zhen == Lähteet == * Kisat ITTF:n sivuilla === Viitteet === 2005 Luokka:Vuoden 2005 urheilu
Pääskykehrääjät

Pääskykehrääjät (Uropsalis) on kehrääjien heimoon kuuluva kehrääjälintusuku. Pääskykehrääjiin kuuluu BirdLife Suomen mukaan kaksi lajia. == Sukuun kuuluvia lajeja == * Lyyrykehrääjä (Uropsalis lyra) * Pääskykehrääjä (Uropsalis segmentata) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Uropsalis Luokka:Kehrääjät
Saksipyrstökehrääjät

Saksipyrstökehrääjät (Hydropsalis) on kehrääjien heimoon kuuluva kehrääjälintusuku. Saksipyrstökehrääjiin kuuluu BirdLife Suomen mukaan neljä lajia. == Lajit == * Kalottikehrääjä (Hydropsalis maculicaudus) * Pihtipyrstökehrääjä (Hydropsalis climacocerca) * Saksipyrstökehrääjä (Hydropsalis torquata) * Valkopyrstökehrääjä (Hydropsalis cayennensis) == Lähteet == == Aiheesta muualla == *ITIS: Hydropsalis Luokka:Kehrääjät
Triangelnin kauppakeskus (Malmö)

Triangelnin kauppakeskus () on Malmön neljänneksi suurin kauppakeskus Mobilian, Entrén ja Emporian kauppakeskusten jälkeen. Rakennus sijaitsee Malmön keskustassa Triangelnin alueella, ja siellä on 150 liikettä. Kauppakeskuksen avajaiset pidettiin 21. syyskuuta 1989.Triangelns hemsida ==Liikkeet== *3 *Apotek Hjärtat *Clas Ohlson *Guldfynd *H&M; *Hemtex *KappAhl *Lagerhaus *MQ *Stadium *Teknikmagasinet ==Ravintolat== *McDonald's ==Katso myös== *Triangeln (Malmö) *Triangelnin rautatieasema ==Lähteet== ==Aiheesta muualla== *Virallinen sivusto Luokka:Malmön rakennukset ja rakennelmat Luokka:Ruotsin kauppa- ja ostoskeskukset
Restauraatio

Restauraatio () tarkoittaa aiemmin vallinneen poliittisen järjestelmän palauttamista tai syrjäytetyn hallitsijasuvun paluuta valtaan. Termi tulee myöhäislatinan verbistä restaurare ’asettaa jälleen’. Nimitystä käytetään varsinkin tietyistä ajanjaksoista eräiden maiden historiassa. Lisäksi restauraatiokaudella tarkoitetaan yleensä Euroopassa Napoleonin kukistumista seurannutta ajanjaksoa vuosina 1815–1830, jolloin vanha järjestys pyrittiin palauttamaan.Kaarina Turtia: Sivistyssanat, s. 833. Helsinki: Otava, 2001. Tunnettuja restauraatioita: *Englannin restauraatio, Stuart-suvun paluu Englannin valtaistuimelle sisällissodan ja Cromwellin valtakauden jälkeen vuonna 1660 *Bourbon-restauraatio, Bourbon-suvun paluu Ranskan valtaistuimelle Napoleonin vallan jälkeen vuosiksi 1814/1815–1830 *Meiji-restauraatio, viimeisen shōgunaatin syrjäyttäminen ja vallan palautus Meiji-keisarisuvulle vuosina 1866–1869 sekä siitä seuranneet yhteiskunnalliset uudistukset Japanissa *Portugalin restauraatiosota, Bragança-suvun paluu valtaan ja siitä seurannut sota Espanjaa vastaan 1640–1668 *Espanjan Bourbon-restauraatio, Bourbon-suvun paluu Espanjan valtaistuimelle ensimmäisen tasavallan jälkeen vuosiksi 1874–1931 ==Lähteet== Luokka:Poliittiset käsitteet Luokka:Monarkia
Olen vainottu kahlekarkuri

Olen vainottu kahlekarkuri on Mervyn LeRoyn ohjaama yhdysvaltalainen mustavalkoelokuva vuodelta 1932. Käsikirjoitus perustuu Robert Elliott Burnsin samannimiseen omaelämäkertaan. Elokuvan ensi-ilta Suomessa oli 6.12.1946, sillä se oli Valtion filmitarkastamon kokonaan kieltämä vuodesta 1933 vuoteen 1946 asti."Vainottu kahlekarkuri" kielletty Suomessa, Ilta-Sanomat, 27.01.1934, nro 22, s. 4, Kansalliskirjaston digitaaliset aineistotFilmitarkastamo kielsi elokuvan "Olen vainottu kahlekarkuri"! Senvuoksi, että se antaa harmaan kuvan vankilaelämästä, ja senvuoksi, että se voi aiheuttaa rinnastumisia, Suomen Sosialidemokraatti, 28.1.1934, nro 26, s. 1, Kansalliskirjaston digitaaliset aineistot Talousvaikeuksissa oleva ensimmäisen maailmansodan veteraani joutuu syyttömänä vankilaan, pakenee ja livahtaa Chicagoon. Siellä hän rakentaa elämän toisen nimen turvin, kunnes jää uudelleen kiinni. Elokuva on valittu Yhdysvaltojen Kongressin kirjasto Kansalliseen elokuvarekisteriin. Oscareitakin sille ropisi: Paul Muni palkittiin parhaana miesnäyttelijänä, itse elokuva parhaana elokuvana ja Nathan Levinson parhaasta äänityksestä. == Lähteet == Luokka:Mervyn LeRoyn ohjaamat elokuvat Luokka:Yhdysvaltalaiset rikosdraamaelokuvat Luokka:Vuoden 1932 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Kokonaan kielletyt elokuvat Suomessa Luokka:Warner Brosin elokuvat
Lauantai-illasta sunnuntaiaamuun (elokuva)

Lauantai-illasta sunnuntaiaamuun (Saturday Night and Sunday Morning) on brittiläinen elokuva vuodelta 1960. Alan Sillitoen samannimiseen romaaniin perustuvan elokuvan on ohjannut Karel Reisz. Se kertoo Arthur Seatonista, joka rankan työviikon päätteeksi ryyppää ja rietastelee viikonlopun aikana. Vuonna 1999 British Film Instituten kyselyssä Lauantai-illasta sunnuntaiaamuun äänestettiin kaikkien aikojen 14. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.Best 100 British films – full list, BBC 23.12.1999. Viitattu 27.7.2016.The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Pääosat == == Lähteet == Luokka:Brittiläiset draamaelokuvat Luokka:Vuoden 1960 brittiläiset elokuvat Luokka:Yhteiskunnalliset elokuvat
Valjoux

thumb|oikea|ETA/Valjoux 7750 (kuva vuodelta 2009). Valjoux on sveitsiläinen mekaanisten kellokoneistojen valmistaja. Valjoux on osa suurinta sveitsiläistä kellonkoneistojen valmistajaa ETA SA -konsernia, joka puolestaan on osa maailman suurinta kellovalmistajaa, Swatch Groupia. Valjoux on etenkin tunnettu niin sanotuista ébauche-koneistoista, joita muut kellovalmistajat käyttävät kellojensa pohjana. Valjoux-koneistoja käytetään keskihintaisissa ja kalliissa kelloissa. Valjoux valmistaa esimerkiksi Valjoux 7750 -koneistoa, jota käytetään suuressa osassa markkinoilla olevista keskihintaisista mekaanisista kronografeista http://people.timezone.com/library/horologium/horologium631672313433425752 . Valjouxin koneistoja käyttävät muun muassa Omega, Longines, Breitling, Oris, TAG Heuer, IWC, Panerai ja Sinn. ==Lähteet== Luokka:Sveitsiläiset kellonvalmistajat
Mephisto (elokuva)

Mephisto on unkarilais-saksalainen elokuva vuodelta 1981. Sen ohjasi István Szabó ja pääosaa näyttelee Klaus Maria Brandauer. Elokuva perustuu Klaus Mannin samannimiseen romaaniin. 1920- ja 1930-lukujen Saksaan sijoittuva tarina kertoo näyttelijästä, joka vertauskuvallisesti myy sielunsa ja ryhtyy myötäilemään natseja saadakseen menestystä ja vaikutusvaltaa. Elokuva sai parhaan vieraskielisen elokuvan Oscarin ja palkittiin Cannesin elokuvajuhlilla parhaasta käsikirjoituksesta. == Näyttelijät == Lähde: == Katso myös == * Gustaf Gründgens == Lähteet == == Aiheesta muualla == * * Luokka:Historialliset elokuvat Luokka:Unkarilaiset elokuvat Luokka:Vuoden 1981 saksalaiset elokuvat Luokka:Parhaan vieraskielisen elokuvan Oscar-palkinnon saaneet elokuvat
Timo Metsälä

Timo Metsälä (s. 16. kesäkuuta 1980 Tuusula) on suomalainen jääkiekkoerotuomari. Hän aloitti SM-liigan päätuomarina kaudella 2010–2011. ==Lähteet== * SM-liiga.fi: Erotuomarit * Luokka:Suomalaiset jääkiekkotuomarit Luokka:Vuonna 1980 syntyneet Luokka:Elävät henkilöt
Pelko jäytää sielua

Pelko jäytää sielua on saksalainen elokuva vuodelta 1973. Sen ohjasi Rainer Werner Fassbinder. Hän myös käsikirjoitti, tuotti ja lavasti elokuvan. Sen pääosassa on yksinäinen saksalainen siivooja, joka aloittaa romanssin paljon nuoremman mutta yhtä yksinäisen marokkolaisen miehen kanssa. Elokuva sai kansainvälisen kriitikoiden palkinnon Cannesin elokuvajuhlilla. Brittiläinen Sight & Sound kirjoitti, ettei tyyliteltyä melodraamaa ja tarkkaa psykologista kuvausta ole koskaan saatu näin hyvään tasapainoon keskenään. Vuonna 2018 BBC:n kansainvälinen asiantuntijaraati äänesti Fassbinderin teoksen kaikkien aikojen sadan parhaan ei-englanninkielisen elokuvan joukkoon. == Pääosat == == Lähteet == Luokka:Vuoden 1973 saksalaiset elokuvat Luokka:Saksalaiset draamaelokuvat
Charles Ferdinand (Berryn herttua)

thumb|Berryn herttua Charles Ferdinand, Jean-Baptiste-Jacques Augustinin maalaama muotokuva. Charles Ferdinand de Bourbon, Berryn herttua (24. tammikuuta 1778 Versailles – 14. helmikuuta 1820 Pariisi)Charles-Ferdinand de Bourbon, duke de Berry Encyclopædia Britannica Online Academic Edition. Viitattu 15.12.2024. oli ranskalainen prinssi, tulevan kuningas Kaarle X:n nuorempi poika. Hänen murhansa vuonna 1820 vaikutti merkittävästi Ranskan poliittiseen ilmapiiriin. ==Elämänvaiheet== Berryn herttuan vanhemmat olivat Artois’n kreivi, tuleva kuningas Kaarle X ja prinsessa Maria Teresia, jonka isä oli Sardininian kuningas Viktor Amadeus III. Hänen vanhempi veljensä oli Angoulêmen herttua Louis Antoine, myöhempi ”Ludvig XIX”.Maria Teresa of Savoy (1756–1805) Women in World History: A Biographical Encyclopedia (2002), Encyclopedia.com. Viitattu 15.12.2024. Ranskan kuninkaat Ludvig XVI ja Ludvig XVIII olivat heidän setiään.Charles X Encyclopædia Britannica Online. Viitattu 15.12.2024. Berryn herttua lähti vallankumouksen puhjettua vuonna 1789 isänsä mukana maanpakoon. Vuosina 1792–1797 hän palveli Joseph de Condén johtamassa emigranttiarmeijassa ja matkusti sen mukana Venäjälle, jossa keisari Paavali I antoi hänen komentoonsa ratsuväkirykmentin. Vuosina 1801–1814 Berryn herttua asui Englannissa. Hän palasi Ranskaan Bourbon-restauraation yhteydessä vuonna 1815. Napoleonin palattua Elbalta kuningas Ludvig XVIII nimitti Berryn herttuan armeijan ylipäälliköksi, mutta Napoleonin tukijoiden osoittauduttua vahvemmiksi hän joutui pakenemaan Gentiin satapäiväisen keisarikunnan ajaksi.Nordisk familjebok (1905), s. 67 Runeberg.org. Viitattu 18.10.2015. Ollessaan lähdössä kotiin Pariisin oopperasta illalla 13. helmikuuta 1820 Berryn herttua joutui fanaattisen satulasepän Louis-Pierre Louvelin puukottamaksi ja kuoli seuraavana päivänä. Tapaus johti muun muassa pääministeri Élie Decazes’n eroon ja rojalistien asenteiden jyrkentymiseen. ==Avioliitto ja lapset== Berryn herttua nai 17. kesäkuuta 1816 Molempain Sisiliain kuninkaan Frans I:n tyttären Carolinan. Heidän ainoa poikansa, Bourdeaux’n herttua Henri syntyi isänsä kuoleman jälkeen vuonna 1820, mikä takasi Bourbonin hallitsijasuvun jatkumisen. Lisäksi heille oli vuonna 1819 syntynyt tytär Louise, joka nai Parman herttua Kaarle III:n.Caroline of Naples (1798–1870) Women in World History: A Biographical Encyclopedia (2002), Encyclopedia.com. Viitattu 15.12.2024.Louise of Bourbon-Berry (1819–1864) Women in World History: A Biographical Encyclopedia (2002), Encyclopedia.com. Viitattu 15.12.2024. Englannissa asuessaan Berryn herttua sai englantilaisen Amy Brownin kanssa kaksi aviotonta tytärtä, jotka tunnettiin myöhemmin nimillä paronitar Charette ja kreivitär Faucigny-Lucinge. ==Lähteet== ==Aiheesta muualla== Luokka:Ranskan kuninkaalliset Luokka:Ranskalaiset henkirikosten uhrit Luokka:Berryn herttuat Luokka:Vuonna 1778 syntyneet Luokka:Vuonna 1820 kuolleet
General-Admiral Graf Apraksin (1896)

General-Admiral Graf Apraksin oli Venäjän keisarikunnan laivaston vuonna 1899 valmistunut Admiral Ušakov -luokan rannikkopanssarilaiva. Keisarillisen Japanin laivasto valtasi aluksen Tsushiman meritaistelussa 28. toukokuuta 1905 ja liitti sen laivastoonsa nimellä Okinoshima. Alus romutettiin syyskuussa 1939. == Valmistus == Alus tilattiin Amiraliteetin uudelta telakalta Pietarista, missä köli laskettiin 24. lokakuuta 1894. Alus laskettiin vesille 12. toukokuuta 1896 ja valmistui vuonna 1899.Gardiner 2002, s. 181. == Palvelus == Alus liitettiin palvelukseen otettaessa Itämeren laivastoon. Se siirrettiin muodostettavaan Tyynenmeren laivaston 3. laivueeseen, joka lähetettiin Port Arthuriin Venäjän–Japanin sodassa. Laivasto-osasto kohtasi Korean ja Japanin välisessä Tsushimansalmessa keisarillisen Japanin laivaston. Seuranneessa taistelussa General-Admiral Apraksin vallattiin 28. toukokuuta 1905. === Okinoshima === Alus liitettiin keisarillisen Japanin laivastoon toisen luokan rannikkopanssarilaivana nimellä Okinoshima. Ensimmäisessä maailmansodassa alus kuului Japanin 2. laivastoon, jossa se osallistui Qingdaon taisteluun. Alus luokiteltiin 1. huhtikuuta 1921 sukellusveneiden emälaivaksi. Se myytiin 1924 romutettavaksi yksityisyritykselle, joka teki siitä Tsushiman taistelun muistoaluksen Tsuyasakiin Fukuokalle. Alus kuitenkin vaurioitui 1939 pahoin myrskyssä ja romutettiin. == Lähteet == * * * === Viitteet === Luokka:Admiral Ušakov -luokan rannikkopanssarilaivat Luokka:Venäläiset Venäjän–Japanin sodan taistelulaivat
Jääkiekon naisten maailmanmestaruuskilpailut 2001

Jääkiekon naisten maailmanmestaruuskilpailut 2001 pelattiin Yhdysvalloissa, Minnesotassa 2. huhtikuuta ja 8. huhtikuuta 2001 välisenä aikana. Maailmanmestaruuden voitti Kanada joka kaatoi loppuottelussa isäntämaa Yhdysvallat. == Alkusarja == === Lohko A === # Joukkue O V T H TM PM PMK P 1\. 3 3 0 0 29 1 +28 6 2\. 3 2 0 1 12 7 +5 4 3\. 3 1 0 2 3 17 -14 2 4\. 3 0 0 3 3 22 -19 0 === Lohko B === # Joukkue O V T H TM PM PKM P 1\. 3 3 0 0 35 0 +35 6 2\. 3 2 0 1 12 17 -5 4 3\. 3 0 1 2 6 20 -14 1 4\. 3 0 1 2 2 18 -16 1 == Sijoituspelit == === Sijoitusottelut 5-8 sijasta === === Sijoitusottelu 7. sijasta === === Sijoitusottelu 5. sijasta === == Pudotuspelit == {{Turnauspuu4 |7.4. - Minneapolis ||8||0 |7.4. - Minneapolis ||6||1 |9.4. - Minneapolis ||3||2 |9.4. - Minneapolis ||2||1 }} === Välierät === === Pronssiottelu === === Loppuottelu === == Lopputulokset == Sija Joukkue 4\. 5\. 6\. 7\. 8\. Kazakstan tippui vuoden 2003 MM-kisojen B-sarjaan. Ja B-sarjan voittaja Sveitsi nousi vuoden 2004 pääsarjaan. http://www.iihf.com/hockey/x/0001/Ww/gs/pg000008.htm IIHF: Lopputulokset == Pistepörssi == Pelaaja O M S P JM +/- Cammi Granato 5 7 6 13 0 16 Krissy Wendell 5 3 9 12 4 10 Nancy Drolet 5 4 7 11 4 7 Jennifer Botterill 5 8 2 10 4 11 Ekaterina Pashkevich 5 6 4 10 2 5 Jenny Schmidgall 5 3 7 10 4 15 Kelly Bechard 5 1 9 10 8 10 Tammy Shewchuk 5 5 4 9 2 11 Danielle Goyette 5 4 5 9 0 8 Katie King 5 7 1 8 0 10 http://www.iihf.com/hockey/x/0001/Ww/gs/pg000009.htm IIHF: Pistepörssi ==Palkinnot== ===IIHF:n valitsemat turnauksen parhaat pelaajat=== *Paras maalivahti: Kim St-Pierre *Paras puolustaja: Karyn Bye- Dietz *Paras hyökkääjä: Jennifer Botterill *Arvokkain pelaaja: Jennifer Botterill == Lähteet == * Kisat IIHF:n sivuilla * Whockey - WWC 2001 * Hockeyarchives - Championnats du monde féminins 2001 * SFRP Hockey Archive - World Woman Championship 2001 Luokka:Jääkiekon naisten maailmanmestaruuskilpailut Luokka:Vuoden 2001 jääkiekko Luokka:Yhdysvaltain jääkiekko Luokka:Minnesotan urheilu
Jani Luoma-aho

Jani Luoma-aho (s. 15. syyskuuta 1973 Savonlinna) on suomalainen jääkiekkoerotuomari. Hän aloitti SM-liigan päätuomarina kaudella 2010–2011. Luoma-aholla on takanaan myös mittava pelaajaura. Hän pelasi reilusti yli 300 ottelua I divisioonassa ja Mestiksessä keskushyökkääjänä KooKoossa Mestis-, Suomi-sarja- ja II-divisioonatasolla. == Lähteet == ==Aiheesta muualla== * * ==Lähteet== * Liiga.fi: Erotuomarit * Luokka:Suomalaiset jääkiekkotuomarit Luokka:Vuonna 1973 syntyneet Luokka:Elävät henkilöt
Sivunpuolittaja

Sivunpuolittaja on geometriassa jana tai suora, joka kulkee monikulmion sivun keskipisteen kautta tai päättyy siihen. Tällöin voidaan tarkoittaa vaihtoehtoisesti * keskijanaa, jos janan kulma voi poiketa suorasta kulmasta (90°), tai * keskinormaalia, jos suora tai jana kohtaa sivun kohtisuorasti, tai vielä * Bimediaania, jos nelikulmion vastakkaisten sivujen keskipisteet yhdistetään janalla. Luokka:Geometria
Mikko Kaukokari

Mikko Kaukokari (s. 11. kesäkuuta 1980 Espoo) on suomalainen jääkiekkoerotuomari. Hän aloitti SM-liigan päätuomarina kaudella 2009–2010.Erotuomarit - Liiga (arkistoitu) Pelaajaurallaan Kaukokari pelasi keskushyökkääjänä. Hänelle kertyi 49 SM-liigaottelua kotikaupunkinsa Espoon Bluesissa sekä yli 200 ottelua Mestiksessä. Kaukokari edusti myös alle 20-vuotiaiden maajoukkuetta nuorten maailmanmestaruuskisoissa vuonna 2000.2000 IIHF World Junior U20 - Team Finland Roster, viitattu 1.4.2013 ==Lähteet== * SM-liiga.fi: Erotuomarit * ===Viitteet=== ==Aiheesta muualla== * * Luokka:Suomalaiset jääkiekkotuomarit Luokka:Vuonna 1980 syntyneet Luokka:Elävät henkilöt
Dvenadtsat Apostolov (1890)

Dvenadtsat Apostolov () oli vuonna 1892 valmistunut Venäjän keisarikunnan laivaston rannikkopanssarilaiva, joka poistettiin palveluksesta 1. huhtikuuta 1911. == Valmistus == Alus tilattiin Nikolajevin telakalta, missä köli laskettiin helmikuussa 1888. Alus laskettiin vesille syyskuussa 1890 ja otettiin palvelukseen joulukuussa 1892.Gardiner, Robert 1860-1905 s. 179 == Palvelus == Palvelukseen otettaessa alus liitettiin Mustanmeren laivastoon ja poistettiin palveluksesta 1. huhtikuuta 1911 ja myytiin romutettavaksi 28. tammikuuta 1931. == Lähteet == * === Viitteet === Luokka:Venäjän keisarikunnan laivaston taistelulaivat
Jari-Pekka Pajula

Jari-Pekka Pajula (s. 21. heinäkuuta 1980 Tampere) on suomalainen jääkiekkoerotuomari. Hän aloitti SM-liigan päätuomarina kaudella 2011–2012.SM- liiga julkisti kauden tuomarit, viitattu 1.4.2013 Pelaajaurallaan Pajula pelasi keskushyökkääjänä. Hänelle kertyi 96 SM-liigaottelua Ilveksessä sekä yli 200 ottelua Mestiksessä. Pajula pelasi uran loppuvuosina myös yhden kauden Ruotsissa ja yhden kauden Norjassa, joiden jälkeen hän palasi vielä yhdeksi kaudeksi Mestiksessä pelaavaan LeKiin. ==Lähteet== * SM-liiga.fi: Erotuomarit ===Viitteet=== ==Aiheesta muualla== * * Luokka:Suomalaiset jääkiekkoilijat Luokka:Suomalaiset jääkiekkotuomarit Luokka:Vuonna 1980 syntyneet Luokka:Elävät henkilöt
Imperator Aleksandr II -luokka

Imperator Aleksandr II -luokka oli Venäjän keisarikunnan laivaston pre- dreadnought-taistelulaivaluokka, johon kuului kaksi alusta, jotka valmistettiin vuosina 1885-1889 Itämeren alueen telakoilla ja nimikkoalus oli palveluksessa aina vuoteen 1925 saakka. == Alukset == Imperator Aleksandr II -luokan taistelulaivatGardiner, Robert s. 178 Nimi Telakka Kölinlasku Vesille Valmis Kohtalo Imperator Aleksandr II Amiraliteetin uusi telakka, Pietari marraskuu 1885 heinäkuu 1887 kesäkuu 1891 nimetty 1917 Saria Svobodaksi poistettu alusluettelosta 1925 Imperator Nikolai I Kaleeritelakka, Pietari 1885 kesäkuu 1889 heinäkuu 1891 Japanin laivaston Iki 1908 alkaen poistettu alusluettelosta 1918 == Lähteet == * === Viitteet === *
Mikko Vanninen

Mikko Vanninen (s. 10. kesäkuuta 1980 Kuopio) on uransa lopettanut suomalainen jääkiekkoerotuomari. Hän aloitti SM-liigan päätuomarina kaudella 2011–2012.He tuomitsevat SM-liigassa kaudella 2012-13 viitattu 1.4.2013 Pelaajaurallaan Vanninen pelasi hyökkääjänä. Hänelle kertyi lähes 200 ottelua Mestiksessä ja Suomi-sarjassa. ==Aiheesta muualla== * * ==Lähteet== * SM-liiga.fi: Erotuomarit ===Viitteet=== Luokka:Suomalaiset jääkiekkotuomarit Luokka:Vuonna 1980 syntyneet Luokka:Elävät henkilöt
Élie Decazes

Élie Decazes (28. syyskuuta 1780 Sainte-Martin-de-Laye – 24. lokakuuta 1860 Decazeville)Élie, Duke Decazes Encyclopædia Britannica Online Academic Edition. Viitattu 31.3.2013. oli ranskalainen poliitikko, joka toimi Ranskan pääministerinä vuosina 1819–1820. Bourbon-restauraation aikana hänet tunnettiin maltillisten monarkistien johtajana. Decazes oli koulutukseltaan lakimies. Hän toimi vuonna 1807 Louis Bonaparten neuvosherrana Hollannissa ja vuonna 1811 Pariisin vetoomustuomioistuimen tuomarina. Bourbonien valtaanpaluun jälkeen hänet nimitettiin heinäkuussa 1815 Pariisin poliisin prefektiksi ja pian sen jälkeen valtakunnalliseksi poliisijohtajaksi. Hän kohosi maltillisten perustuslaillisten johtohahmoksi vastustaessaan äärikuningasmielisten niin sanottua valkoista terroria eli aiemman hallinnon kannattajiin kohdistuneita väkivaltaisia kostotoimia. Decazes toimi myös kuningas Ludvig XVIII:n neuvonantajana. Elokuussa 1816 hän sai aikaiseksi ultrarojalistien hallitseman edustajainkamarin (”Chambre introuvable”) hajotuksen, jonka seurauksena maltilliset nousivat uusissa vaaleissa kamarin enemmistöksi. Decazes nimitettiin joulukuussa 1818 Jean Dessoles’n hallituksen sisäministeriksi ja häntä pidettiin hallituksen ”vahvana miehenä”. Hän kannatti sensuurin höllentämistä, valtiontalouden uudistamista ja äänioikeuden laajentamista, joita kaikkia ultrarojalistit jyrkästi vastustivat. Vallankumouksellisena tunnetun papin Henri Grégoiren erottaminen edustajainkamarin jäsenyydestä synnytti Ranskassa poliittisen kriisin, jonka seurauksena Decazes tuli syksyllä 1819 pääministeriksi. Hänen kautensa jäi kuitenkin lyhyeksi. Berryn herttuan salamurha helmikuussa 1820 sai ultrarojalistit hyökkäämään uudelleen Decazes’ta vastaan ja hänen oli erottava muutamaa päivää myöhemmin. Eron vastentahtoisesti hyväksynyt kuningas Ludvig XVIII palkitsi hänet herttuan arvolla ja nimitti hänet lähettilääksi Englantiin. Vuodesta 1821 Decazes oli jäsenenä parlamentin ylähuoneessa eli päärien kamarissa, jossa hän arvosteli kuningas Kaarle X:n taantumuksellista politiikkaa. Decazes tuki vuoden 1830 heinäkuun vallankumousta. Hän johti Aveyronin alueen hiili- ja terästeollisuuden perustamista. Alueen keskuskaupunki nimettiin hänen kunniakseen Decazevilleksi vuonna 1829. Élie Decazes’n poika oli Louis Decazes, joka toimi Ranskan ulkoministerinä vuosina 1873–1877. ==Lähteet== ==Aiheesta muualla== *Elie Decazes Assemblée Nationale Luokka:Ranskan pääministerit Luokka:Sisäministerit Luokka:Vuonna 1780 syntyneet Luokka:Vuonna 1860 kuolleet
Smoke

Smoke on Wayne Wangin ohjaama yhdysvaltalainen draamaelokuva, joka sai ensi- iltansa vuonna 1995. Elokuvan pääosia näyttelevät Harvey Keitel ja William Hurt. Elokuva sijoittuu New Yorkin Brooklyniin, missä päähenkilö pitää tupakkakauppaa. Elokuvan käsikirjoittanut kirjailija Paul Auster mainitaan joissakin lähteissä myös toiseksi ohjaajaksi Wangin ohella. Paul Auster ja Wayne Wang ohjasivat Smokelle vielä samana vuonna ensi-iltansa saaneen jatko- osan Blue in the Face, jossa esiintyvät samat näyttelijät. Improvisoituihin tilanteisiin perustuva elokuva kuvattiin viidessä päivässä. == Lähteet == ==Aiheesta muualla== *Arvio elokuvasta dvdopas-sivustolla Luokka:Vuoden 1995 yhdysvaltalaiset elokuvat Luokka:Yhdysvaltalaiset draamaelokuvat Luokka:Wayne Wangin ohjaamat elokuvat Luokka:New Yorkissa tapahtuvat elokuvat
Jarno Heikkinen

Jarno Heikkinen (s. 11. joulukuuta 1980 Savonlinna) on suomalainen jääkiekkoerotuomari. Hän aloitti SM-liigan päätuomarina kaudella 2010–2011. Vuonna 2005 tuomaroinnin aloittanut Heikkinen valittiin Mestiksen parhaaksi tuomariksi vuosina 2010 ja 2018. Pelaajaurallaan Heikkinen pelasi neljä kautta kaukalopalloliigassa, jonka jälkeen hän palasi jääkiekon pariin ja pelasi Suomi-sarjaa SaPKossa. ==Lähteet== * SM-liiga.fi: Erotuomarit * Luokka:Suomalaiset jääkiekkotuomarit Luokka:Vuonna 1980 syntyneet Luokka:Elävät henkilöt
Marko Kovanen

Marko Kovanen (s. 30. syyskuuta 1977) on mikkeliläinen jääkiekkoerotuomari. Hän aloitti SM-liigan päätuomarina kaudella 2012–2013.He tuomitsevat SM- liigassa kaudella 2012-13 viitattu 1.4.2013 ==Lähteet== * SM-liiga.fi: Erotuomarit ===Viitteet=== Luokka:Suomalaiset jääkiekkotuomarit Luokka:Vuonna 1977 syntyneet Luokka:Elävät henkilöt
Näkymättömät kahleet

Näkymättömät kahleet () on Hall Bartlettin ohjaama, tuottama ja käsikirjoittama yhdysvaltalainen psykologinen draamaelokuva, joka sai ensi- iltansa vuonna 1963. Draaman pääosissa ovat Joan Crawford, Robert Stack, Polly Bergen ja Janis Paige. Näkymättömät kahleet kertoo psykiatrisesta sairaalasta.Varietyn elokuva-arvostelu 8. heinäkuulta vuodelta 1963, sivu 6. Näkymättömät kahleet perustuu Dariel Telferin romaaniin The Caretakers (1959), jonka pohjalta Henry F. Greenberg, ohjaaja Bartlett ja Jerry Paris mukauttivat käsikirjoituksen. Bartlett ja Paris olivat myös tehneet pohjustavan tarinan romaanista käsikirjoitusta varten. Hall Bartlett Productions toimi elokuvan tuotantoyhtiönä ja United Artists jakelijana. Näkymättömät kahleet sai muun muassa Oscar-ehdokkuuden ja kolme Golden Globe -ehdokkuutta vuonna 1964. ==Rooleissa== ==Tuotanto== Joan Crawford on sanonut, että hän hyväksyi roolin elokuvassa, koska hän piti tarinaa "kiinnostavana". Crawford auttoi elokuvan kuvauksien aikana ikääntyvää ja huonokuntoista veteraaninäyttelijää Herbert Marshallia hänen repliikkien muistamisessa ja muutenkin elokuvaa kuvatessa. Marshall ja Crawford olivat myös ystäviä keskenään. Näkymättömät kahleet jäikin Marshallin toiseksi viimeiseksi elokuvaksi. Näkymättömät kahleet oli Virginia Munshinin ensimmäinen ja viimeinen elokuva. Hän kuoli aivoverenvuotoon vain 30-vuotiaana 8. heinäkuuta vuonna 1962. Jerry Paris tekee elokuvassa cameoroolin ohikulkijana, johon Lorna (Polly Bergen) törmää kadulla. ==Julkaisu ja vastaanotto== Näkymättömät kahleet sai ensi-iltansa Yhdysvalloissa New Yorkissa 21. elokuuta vuonna 1963. Suomessa elokuva julkaistiin 27. elokuuta vuonna 1965. Isossa-Britanniassa elokuvaa levitettiin nimellä Borderlines. Vaikka elokuva saikin joitakin negatiivisia arvosteluja, elokuva tuotti yli kolme miljoonaa dollaria maailmanlaajuisesti; Näkymättömät kahleet pääsi Variety-lehden vuoden 1963 menestyneimpien elokuvien listalle sijalle 57."The Top Box-Office Hits of 1963", Variety Weekly, 7. tammikuuta 1963. Pelkästään Yhdysvalloissa elokuva tuotti vähän yli kaksi miljoonaa dollaria."Top Rental Features of 1963", Variety, 8. tammikuuta 1964, s. 71. ===Palkintoehdokkuudet=== Vuosi Palkinto Kategoria Kenelle Voitto / Ehdokkuus 1964 Oscar-palkinto Paras kuvaus (mustavalkoelokuva) Lucien Ballard Ehdokkuus Golden Globe Paras draamaelokuva Hall Bartlett Paras ohjaus Paras naispääosa draamaelokuvassa Polly Bergen Golden Laurel -palkinto Paras dramaattinen roolisuoritus == DVD-julkaisut == Metro-Goldwyn-Mayer julkaisi Näkymättömät kahleet DVD:lle 15. huhtikuuta 2010 ja 15. tammikuuta 2011. VHS:lle elokuva oli julkaistu 3. joulukuuta vuonna 1996. == Lähteet == == Aiheesta muualla == * * * * Näkymättömät kahleet Rotten Tomatoes -sivustolla * Näkymättömät kahleet TCM Movie Databasessa * Näkymättömät kahleet Joancrawfordbest.comissa Luokka:Vuoden 1963 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat
Cesare Zavattini

Cesare Zavattini (20. syyskuuta 1902 Luzzara, Italia – 13. lokakuuta 1989 Rooma, Italia) oli italialainen kirjailija, taiteilija, elokuvakäsikirjoittaja ja -teoreetikko. Hänen yhteistyökumppaninsa oli pitkään ohjaaja Vittorio De Sica, jolle Zavattini käsikirjoitti useita elokuvia. == Ura == Zavattini työskenteli hetken toimittajana, mutta muutettuaan 1930 Milanoon hän julkaisi ensimmäisen kirjansa, nimeltään Parliamo tanto di me. Se menestyi kohtuullisen hyvin, ja Zavattini kirjoitti tämän jälkeen muitakin teoksia. Elokuva-alalle Zavattini siirtyi 1935, jolloin hän käsikirjoitti seuraavana vuonna ilmestyneen Mario Camerinin elokuvan Darò un milione. Hänen seuraaviin töihinsä kuuluu muun muassa Alessandro Blasettin ohjaama Quattro passi fra le nuvole. Zavattinin pitkä yhteistyö Vittorio De Sican kanssa alkoi elokuvalla Lapset katsovat meihin (1943).Moliterno, s. 343–344. Zavattinin ja De Sican yhteistyö tuotti muutamia neorealistisen elokuvan klassikkoina pidettyjä teoksia, kuten Sciuscià – viattomat (1946), Polkupyörävaras (1948), Milanon ihme (1951) ja Umberto D. – elämän vanki (1952). Zavattini oli myös neorealistisen elokuvan tunnetuin teoreetikko ja kirjoitti 1940-luvun lopussa ja 1950-luvun alussa neorealistisesta elokuvasta. Hän toi ideoitaan esille erityisesti useiden ohjaajien ohjaamissa episodielokuvissa L’amore in città, Meidän naisemme (1953), Italiatar ja rakkaus (1961) ja I misteri di Roma (1963), jotka eivät kuitenkaan menestyneet Zavattinin toivomalla tavalla. Zavattini jatkoi yhteistyötä De Sican kanssa vielä neorealistisen kaudenkin jälkeen, ja heidän elokuviaan ovat myös Napolin kultaa (1954), Katto (1956), Kaksi naista (1960), Il boom (1963), Finzi Continin puutarha (1970), Lo chiameremo Andrea (1972) ja Una breve vacanza (1973). Zavattini teki elokuvia myös muiden kuin De Sican kanssa. Hänen muihin elokuviinsa kuuluvat Blasettin ohjaama Prima comunione (1950), Luciano Emmerin Elokuinen sunnuntai (1950) ja Luchino Viscontin Bellissima (1951). Zavattini oli huomattavan arvostettu Italiassa, ja hän toimikin useiden vuosien ajan Kansallisen elokuvakäsikirjoittajien liiton johtajana. Vaikka Zavattini teki pitkän ja monipuolisen elokuvauran, hän ohjasi itse vain yhden elokuvan, vuonna 1981 valmistuneen La veritàaaan. == Lähteet == * === Viitteet === == Aiheesta muualla == * * *Zavattinin kotisivut Luokka:Italialaiset elokuvakäsikirjoittajat Luokka:Italialaiset kirjailijat Luokka:Vuonna 1902 syntyneet Luokka:Vuonna 1989 kuolleet
Sigurd von Numers

Sigurd Waldemar von Numers (20. maaliskuuta 1903 Viipuri – 25. toukokuuta 1983 Helsinki) oli suomalainen diplomaatti. Hänelle myönnettiin pääkonsulin arvonimi vuonna 1944 sekä erikoislähettilään ja täysivaltaisen ministerin arvonimi vuonna 1961.Kuolleita (maksullinen artikkeli) Helsingin Sanomat 2.6.1983, HS Aikakone. Viitattu 23.5.2018. Von Numers valmistui lakitieteen kandidaatiksi vuonna 1927, väitteli tohtoriksi vuonna 1928 ja sai varatuomarin arvon 1929. Hän aloitti ulkoministeriön palveluksessa vuonna 1927 ja palveli aluksi Berliinin, Tukholman ja Washingtonin lähetystöissä. Hänet nimitettiin 1939 ministeriön jaostopäälliköksi ja 1943 apulaisosastopäälliköksi. Sotien jälkeen von Numers oli 1945–1949 lähetystöneuvoksena Washingtonissa ja 1949–1954 ulkoministeriön oikeudellisen osaston päällikkönä.Kuka kukin on 1954, s. 573–574 Runeberg.org. Sen jälkeen hän oli Ottawassa, Kanadassa Suomen asiainhoitajana 1954–1959, New Delhissä, Intiassa lähettiläänä 1959–1960 ja suurlähettiläänä 1960–1961, uudelleen ulkoministeriön oikeudellisen osaston päällikkönä 1961–1964 ja viimeksi suurlähettiläänä Haagissa, Alankomaissa 1964–1970.Otavan Iso tietosanakirja, Otava 1968, osa 6, palsta 515 Ollessaan 1930-luvulla Tukholmassa lähetystösihteerinä von Numers sekaantui niin sanottuun Maydell-juttuun muun muassa myöntämällä Nansen-passin Suomeen epäilyttävää elokuvaa tekemään halunneelle Saksassa asuvalle entiselle Venäjän kansalaiselle, paroni Friedrich Karl Viktor von Maydell-Felksille (s. 1899) Sigurd von Numersin isä oli professorin arvon saanut lääkäri Gustaf von Numers. Von Numersin puoliso oli Eleni Sundwall, professori Johannes Sundwallin tytär. Heidän pojastaan Sigurd Johan von Numersista (s. 1934) tuli lääkäri. ==Lähteet== Luokka:Suomen Yhdysvaltain suurlähettiläät Luokka:Vuonna 1903 syntyneet Luokka:Vuonna 1983 kuolleet
Menestyksen huuma

Menestyksen huuma (Sweet Smell of Success) on yhdysvaltalainen elokuva vuodelta 1957. Brittiläisen Alexander Mackendrickin ohjaama elokuva perustuu Ernest Lehmanin pienoisromaaniin. == Juoni == Newyorkilaisen sanomalehden kyyninen ja vallanhaluinen kolumnisti J. J. Hunsecker (Burt Lancaster) käyttää suurta valtaa julkisuuden henkilöiden maineen parantamiseksi tai pilaamiseksi. Kun hänen pikkusisarensa avioituu jazzkitaristin kanssa, tarvitaan likaisten töiden tekijää. Taitavan manipuloijan neuroottinen apulainen on lehdistöagentti Sidney Falco (Tony Curtis). == Pääosat == == Myöhempi arvostus == Elokuva valittiin vuonna 1993 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat Menestyksen huuman vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Kirjallisuutta == * Koski, Markku: ”Juoruilun makea haju”, essee elokuvasta, Filmihullu 6/2013. Luokka:Vuoden 1957 yhdysvaltalaiset elokuvat Luokka:Yhdysvaltalaiset draamaelokuvat Luokka:New Yorkissa tapahtuvat elokuvat Luokka:Yhdysvaltalaiset romaaneihin perustuvat elokuvat
Apoteket Lejonet (Malmö)

Apoteket Lejonet tai Teschläinen palatsi () on yksi Malmön kaupungin merkittävimmistä 1800-luvun kertaustyylien aikakauden rakennuksista. Stortorget-torin laidalla sijaitseva rakennus edustaa uusrenessanssia, ja sen rakennutti apteekkari John Tesch vuonna 1896. Rakennuksessa sijaitsevan Apoteket Lejonet -apteekin juuret ovat 1500-luvulla. Vanhin tunnettu kuninkaallinen privilegiokirje, joka myönnettiin malmöläiselle apteekkarille, on peräisin vuodelta 1571. Sen laati kuningas Fredrik II. Kyrkogatan-kadun varrella sijaitsevan kaupunginapteekin omisti 1600- ja 1700-luvuilla saksalainen Dietrichin apteekkarisuku, ja apteekkia kutsuttiinkin tuolloin ”dietrichläiseksi apteekiksi” (Dietrichska Apoteket). Vuonna 1731 kaupunkiin avattiin uusi apteekki, ja jotta apteekit erotettaisiin toisistaan, niille annettiin omat eläinsymbolinsa. Uutta apteekkia symboloi kotka, ja dietrichläisen apteekin symboliksi tuli leijona (). Vuonna 1896 apteekkari John Tesch päätti rakennuttaa Apoteket Leijonetille uuden toimipaikan Stortorget-torin itälaidalle. Uusi apteekki varustettiin isoilla näyteikkunoilla, ja myös yläkerrasta pyrittiin tekemään mahdollisimman näyttävä. Rakennuksen koristuksiin kuuluu muun muassa Teschiä itseään kuvaava koristeveistos. Niin apteekin kuin asuinkerroksenkin muotoilusta tuli loistelias sekä ulkoa että sisältä. Rakennuksessa on myös hissi Teschin ylelliseen asuntoon, mikä oli tuohon aikaan hyvin harvinaista. Apteekin rakentamisen aikoihin Apoteket Lejonetia pidettiin yhtenä Euroopan kaikkein suurimmista apteekeista, lähes yhtä isona kuin Moskovan keisarillista apteekkia. Tesch lopetti apteekkarin työt 16 vuoden uran jälkeen ja siirtyi pankkialalle. Hänestä tuli myöhemmin myös Malmön Hippodromen-teatterin tärkeä liikkeellepaneva voima. Yksi apteekin uusista omistajista oli Teschin sisarenpoika Hjalmar Andersson-Tesch. == Lähteet == == Aiheesta muualla == *IDstory om Apoteket Lejonet Luokka:Malmön rakennukset ja rakennelmat
Tounan

Tounan () on taajama Karjalan tasavallan Lahdenpohjan piirin Hiitolan kunnassa Venäjällä. Se sijaitsee 14 kilometriä Hiitolan taajamasta luoteeseen. Asukkaita on 545 (vuonna 2011)Materialy, s. 14.. Talvi- ja jatkosotaan saakka Suomeen kuuluneen Hiitolan kunnan alueella sijaitseva taajama on perustettu entisen Karjalan työlaitoksen paikalle. Sen nimitys perustuu Laatokan rannalla sijainneen Tounaan kylän asutus- ja metsäpalstaan. Neuvostoaikana siellä toimi karjatila. Palveluihin kuuluvat lastentarha, peruskoulu, kirjasto ja lääkintäasemaMaterialy, s. 25.. ==Lähteet== * ===Viitteet=== Luokka:Lahdenpohjan piiri
Robbie Rogers

Robbie Rogers (s. 12. toukokuuta 1987) on yhdysvaltalainen jalkapalloilija. Hän edusti suurimman osan urastaan Pohjois-Amerikan MLS-liigassa pelaavaa Columbus Crew'n joukkuetta. Rogers pelasi myös Hollannissa ja Englannissa. Yhdysvaltain maajoukkueessa hän esiintyi 18 kertaa. Robbie Rogers lopetti ammattilaisuransa helmikuussa 2013. Hän kertoi brittiläisen The Guardian -lehden haastattelussa halunneensa julkistaa homoseksuaalisuutensa, eikä katsonut sen jälkeen voivansa enää jatkaa pelaamista. Myöhemmin samana vuonna Rogers päätti kuitenkin jatkaa uraansa, ja pelaa vuodesta 2013 lähtien Los Angeles Galaxyssä. Rogers on naimisissa ohjaaja Greg Berlanti kanssa. Heillä on kaksi lasta, Caleb ja Mia. == Lähteet == == Aiheesta muualla == *Robbie Rogersin kotisivut Luokka:Yhdysvaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Yksinäinen ratsastaja (Lucky Luke -albumi)

Yksinäinen ratsastaja on Achden kuudes Suomessa julkaistu Lucky Luke -sarjakuva. Sarjakuva julkaistiin Ranskassa ennen joulua 2012 ja Suomeessa maaliskuun 2013 lopussa. == Juoni == Daltonin Veljekset riitaantuvat ja lähtevät eri tielle etsimään kukin omaa onneaan. Sen jälkeen Lucky Lukelle on tiedossa paljon hankaluuksia. Luokka:Lucky Luke -albumit Luokka:Ranskalainen sarjakuva Luokka:Vuoden 2012 kirjat
Generation X

Generation X (käytti myös nimeä Gen X) oli englantilainen punk rock -yhtye, joka toimi vuosina 1976–1981. ==Historia== Generation X:n perustivat Lontoossa vuonna 1976 laulaja Billy Idol, basisti Tony James ja rumpali John Towe. Yhtyeeseen liittyi pian myös kitaristi Bob Andrews. Towen lähdettyä kesällä 1977 rumpaliksi tuli Mark Laff. Laulujen kirjoittamisesta vastasivat Idol ja James. Yhtye sai innoitusta Sex Pistolsista, joka osoitti ettei hyvä soittotaito ollut välttämätöntä. Generation X otti nimensä samannimisestä kirjasta, joka käsitteli modien ja rokkarien kahinoita 1960-luvulla. Generation X sai levytyssopimuksen Chrysalis Recordsilta ja julkaisi esikoisalbuminsa Generation X vuonna 1978. Yhtyeestä tuli yksi ensimmäisistä punkyhtyeistä suositussa televisio-ohjelmassa Top of the Pops. Generation X:n toinen albumi Valley of the Dolls julkaistiin 1979. Yhtyeessä syntyi sisäisiä kiistoja sen musiikillisesta suunnasta punkin ja raskaamman rockin välillä, joten pian yhtyeessä olivat perustajajäsenistä jäljellä enää Idol ja James. Vierailevien kitaristien ja rumpali Terry Chimesin kanssa jatkanut kaksikko lyhensi yhtyeen nimen muotoon Gen X. Yhtye julkaisi vielä albumin Kiss Me Deadly (1981) ennen hajoamistaan. Billy Idol aloitti menestyksekkään soolouran ja sai sen aluksi listahitin Generation X:n viimeisen albumin kappaleesta ”Dancing with Myself”. Tony James jatkoi uraansa Sigue Sigue Sputnikissa. Idol, James, Andrews ja Laff esiintyivät yhdessä vielä kerran Lontoossa vuonna 1993. ==Diskografia== ===Studioalbumit=== *1978 – Generation X *1979 – Valley of the Dolls *1981 – Kiss Me Deadly *1998 – Sweet Revenge (nauhoitettu vuonna 1979) ===Kokoelmat=== *1985: The Best of Generation X *1990: The Idol Generation *1991: Perfect Hits 1975–81 *2002: Radio 1 Sessions *2003: Anthology ===Livealbumit=== *1999 – Live at the Paris Theatre *2002 - One Hundred Punks – BBC Live in Concert *2003 – Live at Sheffield *2005 – Live *2010 - Electric Ballroom ==Lähteet== Luokka:Brittiläiset punkyhtyeet
Taistelu Chilestä

Taistelu Chilestä on Patricio Guzmánin ohjaama kaksi- tai kolmeosainen dokumenttielokuva vuodelta 1975, 1976 ja 1998. Guzman kuvasi kaksi ensimmäistä osaa 1970-luvulla kun Chilessä tapahtui vallankaappaus. 20 vuotta myöhemmin hän kuvasi kolmannen elokuvan selvittäen mitä ihmiset muistivat tuolloisista tapahtumista. == Lähteet == Luokka:Vuoden 1975 dokumenttielokuvat Luokka:Chileläiset elokuvat
Shiver Games

Shiver Games on vuonna 2010 perustettu suomalainen pelialan yritys. Shiver Gamesin ensimmäisen pelin Luciuksen julkaisi 2012 Lace Mamba Global. Shiver Games sijaitsee Helsingissä, ja se työllistää kolme henkilöä. Kaikki työntekijät ovat valmistuneet Outokummun pelikoulusta.Pelitalo.org (Internet Archive) Shiver Games kehittää uutta peliä, josta ei ole julkisuuteen annettu sen enempää tietoa.Shivergames.com == Pelit == Vuosi Peli Pelialusta Julkaisija Lajityyppi 2012 Lucius PC Lace Mamba Global 2015 Lucius 2 PC 2016 Lucius Demake PC 2018 Lucius III PC == Lähteet == == Aiheesta muualla == * Viralliset kotisivut Luokka:Suomalaiset videopeliyritykset
Viirikehrääjät

Viirikehrääjät (Macrodipteryx) oli kehrääjälintusuku, joka kuului kehrääjien heimoon. Viirikehrääjiin kuului kaksi lajia. 2000-luvulla tehtyjen fylogeneettisten tutkimusten perusteella suvun lajit on siirretty kehrääjien sukuun (Caprimulgus), vaikka viirikehrääjillä onkin selkeitä morfologisia eroja muiden kehrääjien kanssa.Cleere, N. & Kirwan, G. M.: Standard-winged Nightjar (Caprimulgus longipennis). Teoksessa == Sukuun kuuluneet lajit == * Peitsikehrääjä (Macrodipteryx vexillarius) * Viirikehrääjä (Macrodipteryx longipennis) == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Macrodipteryx Luokka:Kehrääjät
Käännekohta

Käännekohta (The Turning Point) on vuonna 1977 valmistunut elokuva. Elokuvan pääosissa ovat Anne Bancroft, Shirley MacLaine ja Mihail Baryšnikov. Elokuvan ohjasi Herbert Ross ja kirjoitti Arthur Laurents. Kyseessä on romanttinen draama, jossa balettitanssijan tytär haluaa seurata äitinsä jalanjälkiä. Elokuva sai peräti 11 Oscar-ehdokkuutta, mutta ei voittanut yhtään. Elokuva Häivähdys purppuraa on toinen elokuva, jolla on yhtä monta ehdokkuutta ilman voittoa. Käännekohta voitti kuitenkin kaksi Golden Globea parhaasta ohjauksesta (Herbert Ross) ja parhaasta draamaelokuvasta. Käännekohta oli balettitanssijana tunnetun Baryšnikovin ensimmäinen elokuva. Hän oli ehdokkaana parhaan sivuosan Oscar-palkintoon. == Lähteet == == Aiheesta muualla == * Luokka:Golden Globe -palkitut elokuvat Luokka:Yhdysvaltalaiset romanttiset draamaelokuvat Luokka:Tanssielokuvat Luokka:Vuoden 1977 yhdysvaltalaiset elokuvat